b'\n_START_ARTICLE_\nForma viva\n_START_PARAGRAPH_\nForma viva je mednarodno kiparsko delovno sre\xc4\x8danje ali simpozij, lahko pa pomeni tudi prostor, kjer so bili kipi narejeni in kjer stojijo.\n_START_SECTION_\nZgodovina\n_START_PARAGRAPH_\nPrvi kiparski simpozij - Formo vivo - je pripravil Karl Prantl v kamnolomu St. Margarethen v Avstriji leta 1959. Tega simpozija se je tedaj udele\xc5\xbeil slovenski kipar Janez Lenassi, naslednje leto pa kipar Jakob Savin\xc5\xa1ek, oba je ideja kiparskega skupnega bivanja in dela osvojila, da sta se zavzela zanjo in pripomogla, da sta bili 1961. leta v Sloveniji odprti dve kiparski delovi\xc5\xa1\xc4\x8di: v Portoro\xc5\xbeu (na polotoku Se\xc4\x8da) in v Kostanjevici na Krki leta 1961._NEWLINE_Nato so sledile \xc5\xa1e forma vive iz betona v Mariboru ter litega \xc5\xbeeleza v Ravnah na Koro\xc5\xa1kem, v dana\xc5\xa1njem \xc4\x8dasu pa so nastale \xc5\xa1e v Makolah (me\xc5\xa1ani materiali) ter Izoli (valobran iz kamnov skalometa).'